पाएं अपने शहर की ताज़ा ख़बरें और फ्री ई-पेपरडाउनलोड करें
मेदिनीनगर/रांची। घोर नक्सल प्रभावित पलामू जिले की पुलिस ने गुप्त सूचना के आधार पर छापामारी कर अलग- अलग जगहों से दो हार्ड कोर नक्सलियों को गिरफ्तार किया है। पलामू के एसपी एनके सिंह ने बताया कि भाकपा माओवादी एरिया कमांडर दु:खी साव उर्फ जाकीर को मनातू थाना के मिटार गांव से पकड़ा गया है। जाकीर पलामू, चतरा व गया जिला में पुलिस के लिए मोस्ट वाटेंड था। जबकि दूसरा नक्सली ललन सिंह हैं जो चक पुलिस पिकेट पर हमला करने का आरोपी है।
कैसे हुई गिरफ्तारी
एसपी को गुप्त सूचना मिली थी कि माओवादी जाकीर अपने गांव आया है। इसी सूचना पर एसपी ने पुलिस निरीक्षक पीके मिश्रा, पांकी थाना प्रभारी माहेश्वर प्रसाद रंजन व मनातू थाना प्रभारी विनोद पासवान के नेतृत्व में टीम गठित कर छापामारी के निर्देश दिया। इसके बाद पुलिस को यह सफलता मिली।
किस किस कांड में था शामिल
तरहसी थाना में मुठभेड़, विस्फोटक आपूर्ति, बारुदी सुरंग विस्फोट कराने, पुलिस के साथ 2007 में मुठभेड़ करने समेत करीब 13 मामले में संलिप्त था। जाकीर की तलाश पुलिस 2006 से कर रही थी। एसपी ने बताया कि यह पुलिस के लिए परेशानी का सबब बनता जा रहा था। उन्होंने बताया कि नक्सली ललन सिंह चक पिकेट पहाड़ पर 15.8.2008 को हमला करने का आरोपी है। पुलिस उसे रांची के खलारी से गिरफ्तार कर लाई है।
शौक से बना था उग्रवादी
पुलिस के समक्ष दिए बयान में जाकीर ने कहा कि वह शौक से माआवादी संगठन में जुड़ा था। कुछ लोगों ने उसे इसमें जाने के लिए प्रेरित किया। और वह माओवादी संगठन से जुड़ गया। फिर एरिया कमांडर के पद पर काफी दिनों तक रहा।
माओवादी ने दिया था सजा
हार्ड कोर नक्सली एरिया कमांडर ने पुलिस के समक्ष बताया कि एक बार उसने संगठन के करीब 60 हजार रुपये को निजी कार्यों में खर्च कर दिया था तब उसे संगठन की ओर से सजा दी गई थी। उसे जन अदालत लगाकर खर्च की गई राशि का हिसाब देना पड़ा था। साथ ही 50 बार उठक -बैठक भी करनी पड़ी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn